section_heading: Seebeckov učinak
paragraph_text: Seebeckov učinak, Seebeckov efekt ili termoelektrični efekt je pojava električnog napona u električnom strujnom krugu sastavljenom od dvaju različitih električnih vodiča kada im se spojevi nalaze na različitim temperaturama. Omogućava izravno pretvaranje razlike temperatura u električnu struju. Tu je pojavu 1821. otkrio njemački fizičar Thomas Johann Seebeck (1770. – 1831.), a mjerni instrument za mjerenje temperature koji se na njoj temelji naziva se termoelement ili termočlanak.<ref> Seebeckov efekt, "Hrvatska enciklopedija", Leksikografski zavod Miroslav Krleža, www.enciklopedija.hr, 2016.